Lav et referat af nedenstående tekst:

Tekst:
Tilmeldingen til den nye X Factor-sæson er allerede startet. Fredag d. 1 juni kan man møde X Factor-casterne i Aalborg og tilmelde sig til X Factor, hvor bands som noget nyt også kan være med. X Factor-casterne er på vej rundt i landet netop nu og laver præ-casting for at finde talenter. Tilmeldingen og pre-castingen i Aalborg foregår i Folkekirkens Hus på Gammeltorv i Aalborg fra kl. 15.00-19.00. Her kan man få svar på alle sine spørgsmål, tilmelde sig programmet og vise casterne sine sangevner. Med Blachman og bands Selvom programmet er rykket over på TV2, er Thomas Blachman stadig med som dommer. - Der er intet program uden mig. Man kan godt adskille mig fra Danmarks Radio, men man kan ikke adskille mig fra formatet ’X Factor’. TV 2 og DR - de skal have noget indhold, derfor er jeg nok den vigtigste i den lille treenighed, siger Thomas Blachman selv. Til gengæld har TV2 lavet en anden spændende ændring i konceptet. Nu kan bands også stille op. Det er dog kun bands, der har en eller flere sangere, der kan melde sig til. - Det handler simpelthen om, at vi gerne vil udvide gruppekategorien. Jeg tror, at vi med dette tiltag kan tiltrække talenter, som ellers ikke ville melde sig til. Et band er også en gruppe, og det skal selvfølgelig være bands, som har en eller flere vokalister, siger TV 2s underholdningsredaktør Dorte Borregaard. Man kan stille op i følgende kategorier: 15-22 år (fyldt 15 år inden 01.01.19) 23+ ( fyldt 23 inden 01.02.19) Grupper / Bands m. én eller flere sangere

Referat:
Håbefulde nordjyder får mulighed for at imponere X Factor-casterne, når de kommer til Aalborg i juni. Nu kan bands også være med.